Campingmessen har de seneste gange haft et stadigt stigende besøgstal. I år var ingen undtagelse. Hele 12.338 besøgende kiggede forbi messen for at se det nyeste grej inden for campingverdenen. Det er flere end nogensinde før. Det er jo den eneste rigtige messe, hvor der kun er campingudstyr - Det er jo den eneste rigtige messe, hvor der kun er campingudstyr. Det er godt at se så mange vogne på én gang, og det er de 420 kilometer værd, siger Holger Hautopp, der var en af de besøgende på messen, der kom langvejs fra. En af messens store attraktioner var et oppusteligt fortelt til campingvognen. Teltet er det nyeste indenfor campingverdenen og tager kun halvandet minut at slå op. Måske kan det sågar sikre, at de første skænderier på campingturen undgås. Messens stigende popularitet har også medført ændringer. I år blev arrangørene nødt til at slå et telt op i forbindelse med Kongres Centeret for at få plads til de 126 udstillere. Det betød, at de besøgende i år havde hele 8600 kvadratmeter med campingudstyr at boltre sig på.

Opsummering:
Der var kø foran Aalborg Kongres & Kultur Center, da campister fra hele landet strømmede til campingmesse.